(Aangestuur vanaf Balthazar Johannes Vorster)
Vorster is in 1915 in die distrik Jamestown, Oos-Kaap gebore. As vurige republikein was hy sterk gekant teen Suid-Afrika se deelname aan die Tweede Wêreldoorlog, en is by Koffiefontein geïnterneer. Ná die oorlog het hy in Port Elizabeth as regsgeleerde gepraktiseer tot hy in 1953 tot Volksraadslid vir Nigel verkies is. In 1958 het hy adjunkminister van Onderwys, Kuns en Wetenskap geword en van Volkswelsyn en Pensioene. Drie jaar later is hy belas met die portefeulje Justisie en Onderwys en in 1966 word die portefeulje Polisie en Gevangenisse daarby gevoeg. Met dr. Verwoerd se dood daardie jaar, word Vorster Eerste Minister.
Ondanks die feit dat hy vrygespreek is van regstreekse verantwoordelikheid vir die sogenaamde Inligtingsdebakel, word Vorster in 1978 verplig om as premier te bedank. Hy het Staatspresident geword, maar die skadu van die Inligtingsdebakel het hom gevolg en hy is weer verplig om te bedank, dié keer uit die hoogste amp in die land.
Hy is in Kareedouw begrawe.
Ontsluit van "https://af.wikipedia.org/w/index.php?title=John_Vorster&oldid=1842112"
Last edited on 17 Oktober 2018, at 11:39